Diari Oficial de la Generalitat Valenciana


Sumari del DOGV 6368, del 04-10-2010 (2010/10043)

Notificació de la sentència dictada en el judici ordinari número 376/2008.
--------------------------------------------------------------------------

### Dades del document

Número de DOGV
:   6368

Data del DOGV
:   04-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10245


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el judici ordinari número 376/2008. [2010/10303]  
Judici ordinari 000376/2008  
De: Terex Equipment and Machinery España.  
Procuradora: Silvia Cloquell Martínez.  
Contra: Talleres Lino Rodríguez, SL.  
Procurador/a: -  
En aquest procediment ordinari número 376/2008 seguit a instàncies de Terex Equipment and Machinery España contra Talleres Lino Rodríguez, SL, s'ha dictat la sentència, que, literalment, és com segueix:  
«Procediment: Judici ordinari 376/2008  
Sentència número 85/2009  
Moncada, 1 de setembre de 2009  
Joaquim Bosch Grau, jutge del Jutjat de Primera Instància i Instrucció número 1 de Moncada, he vist aquestes actuacions de procediment ordinari registrades amb el número 376/2008, sobre reclamació d'una quantitat per impagament de subministraments, a instàncies de la mercantil Terex Equipment and Machinery España, representada per la procuradora Silvia Cloquell Martínez, i defensada pel lletrat José Garzón García, contra la mercantil Talleres Lino Rodríguez, SL, en situación legal de rebel·lia.  
Antecedents de fet  
Primer. La representació processal de la part actora va presentar demanda en la qual, prèvia al·legació dels fets i fonaments de dret que considerava aplicables, acabava suplicant que es dictara sentència en la qual es condemnara a la part demandada al abonament de 328.030,81 euros, més els interessos legals i les costes del procediment. La demanda es basa essencialment en l'al·legació de la part actora que va entregar diversos subministraments de maquinària a la mercantil demandada, sense que aquests s'hagen abonat.  
Segon. Admesa per interlocutòria a tràmit la demanda, es va citar a termini a la part demandada perquè compareguera en el procediment i a la contestació d'aquesta. La part demandada no va formular contestació a la demanda, per la qual cosa se la va declarar en situació de rebel·lia processal.  
Tercer. Es va celebrar audiència prèvia en la qual la part actora es va ratificar en l'escrit de demanda. Les actuacions quedaren vistes per a sentència en admetre's únicament la prova documental. Aquesta audiència prèvia es va celebrar amb el resultat que consta en l'acta i en el CD.  
Quart. En la tramitació d'aquest procediment s'han observat tots els tràmits i totes les prescripcions legals.  
Fonaments de dret  
Primer. L'actor sol·licita en aquest procediment l'abonament de 328.030,81 euros i la demanda es basa essencialment en l'al·legació de la part actora que va entregar diversos subministraments de maquinària a la mercantil demandada, sense que aquests s'hagen abonat. En aquest sentit consta acreditat a través de la prova documental aportada i dels albarans que consten en les actuacions, l'existència dels esmentats subministraments, sense que el demandat haja acreditat, d'acord amb l'article 217.3 de la Llei d'Enjudiciament Civil, el fet extintiu del pagament o qualsevol altra circumstància que l'eximisca d'aquest. Així doncs, d'acord amb els articles 1.088 i següents del Codi Civil, que regulen el compliment de les obligacions, ha de ser estimada la demanda.  
Segon. De conformitat amb el que disposa l'article 394.1 de la Llei d'Enjudiciament Civil, en estimar-se la demanda, les costes d'aquest procediment s'han d'imposar a la part demandada.  
Dispositiva   
Estime la demanda formulada per la mercantil Terex Equipment and Machinery España contra la mercantil Talleres Lino Rodríguez, SL, i condemne la part demandada a pagar a la part actora la quantitat de 328.030,81 euros (tres-cents vint-i-huit mil trenta euros amb huitanta-un cèntims), més els interessos legals i les costes d'aquest procediment.  
Notifiqueu aquesta sentència a les parts.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LEC).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LEC).  
Aquesta és la sentència, que pronuncie, mane i firme.  
Publicació. La sentència anterior va ser donada, llegida i publicada pel jutge que la subscriu, mentre celebrava audiència pública en el dia de la data. En done fe».  
I atés que el demandat esmentat, Talleres Lino Rodríguez, SL, es troba en parador desconegut, expedisc aquest edicte a fi que li valga de notificació de forma deguda.  
Moncada, 2 de juliol de 2010.- La secretària judicial: Laura Del Toro Barrero.